ЧРЕЗ ПРЕДСЕДАТЕЛЯ

НА ОБЩИНСКИ СЪВЕТ-ГРАД РУСЕ

АКАДЕМИК ХРИСТО БЕЛОЕВ

ДО КМЕТА НА ОБЩИНА РУСЕ

Г-Н ПЕНЧО МИЛКОВ

П И Т А Н Е

ОТ ГАЛИЧКА НИКОЛОВА

ГРУПА ОБЩИНСКИ СЪВЕТНИЦИ

„ СДС- ГРАЖДАНИТЕ“

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Галичка Николова,

общински съветник в Общински съвет – Русе

**ОТНОСНО: Контрол за изпълнение на чл.17, ал.3 от Наредба №18**

**УВАЖАЕМИ ГОСПОДИН МИЛКОВ,**

Благодаря за отговор Ваш изх. № 06-01-183#1/17.07.2024 г.

В него ми е предоставена частично кореспонденцията водена със служби работещи в сградата на Съдебна палата гр. Русе. За пореден път моля да ми бъде представена **цялата**, а не частично (не визирам списъка с 95 лица, на които са издадени пропуски), водена от Община Русе **след 01.03.2024 година**. При водени срещи и разговори съм виждала кореспонденция, която не ми е представена в отговора. Освен това в два поредни отговора към мен твърдите, че се уточнява зоната за сигурност около съдебна палата, а не сте ми предоставили нито едно запитване или отговор по този въпрос?

Във връзка с отказа да ми предоставите списъка с 95-те лица, на които са издадени пропуски за паркиране, поради наличие на лични данни, Община Русе отправила ли е запитване в качеството си на администратор на лични данни към КЗЛД в какъв вид да ми бъде предоставена исканата информация? Моля да бъде отчетено, че този списък вече представлява достатъчен обществен интерес, тъй като създава привилегии на определен кръг държавни и административни служители. Също така, моля да бъде отчетен факта, че същият списък е част от официална кореспонденция между институциите, в която Председателя на ОС Русе, предоставя тези лични данни без да е посочил условия за ползването им и без да ги анонимизира чрез инициали. В случай, че такова запитване не е правено, моля да го изготвите и отправите до КЗЛД, а списъка да ми бъде предоставен със заличени имена до произнасяне на комисията.

В някои от срещите и разговорите, които съм имала с ръководството и служителите на Община Русе по казуса, стана ясно, че са водени срещи и разговори с Председателя на ОС Русе. За пореден път задавам въпроса какви ангажименти са поети от Община Русе в резултат на тези срещи?

Желая да получа писмен отговор на сесията, която ще се проведе на дата 26 септември 2024г., или при промяна, на датата, съответстваща сесията.

С уважение:

Галичка Николова

ПК Граждани за общината